**Grønne Studenter** (**GS**) er Miljøpartiet De Grønnes studentorganisasjon. Formålet med organisasjonen er å bidra til debatt og politikkutforming ut ifra et grønt student- og forskningsperspektiv, samt å spre grønt engasjement på læresteder for høyere utdanning.

Historie
--------

Grønne Studenters talspersoner for 2015/2016: Endre Borgen Mæland og Ingrid Fjellberg.
Eva Joly, Heidi Hautala og Rasmus Hansson gjestet Chateau Neuf, 1. september 2013
Oslo Grønne Studenter ble stiftet 8. mai 1989, rundt et halvt år etter Miljøpartiet De Grønne (MDG). Lenge var Oslo GS studentorganisasjonens eneste organ, og tidvis lå GS nærmest død. Rundt 2008 ble det blåst liv i organisasjonen av blant andre Hanna Marcussen og Knut Falk Qvigstad, som etterhvert gikk over til å jobbe fulltid i moderpartiet. Med tiden ble det også opprettet lokallag andre steder enn Oslo.

Grønne Studenter ble formelt stiftet 25. april 2013. Ett år senere, 29. mars 2014 avholdt Grønne Studenter sitt første ordinære landsmøte, på Chateau Neuf i Oslo. Alle de fire daværende lokallagene (Oslo, Bergen, Ås og Trondheim) var representert. På møtet ble det opprettet et organisasjonsutvalg til å jobbe med ekspansjon og støtte for lokallag. Det påfølgende året ble antallet lokallag doblet, fra 4 til 8. På neste årsmøte i GS, 28. februar 2015, ble organisasjonsutvalget erstattet av et mer generelt arbeidsutvalg.

Parallelt med etableringen av GS som nasjonal organisasjon, har lokallagene tatt initiativ til grønne lister ved sine studentparlamenter. Grønn Liste ved Universitetet i Bergen debuterte i 2014 med 15,1% av stemmene, og ble tredje største fraksjon i sitt studentparlament. Siden har Grønn Liste ved Universitetet i Tromsø debutert som tredje største fraksjon der og Grønn Liste ved Universitetet i Oslo stilte til valg for første gang i mars 2015. Der fikk de en oppslutning på 13,7 %, tilsvarende 4 mandater .

Organisasjon
------------

Tidligere hadde Grønne Studenter i likhet med Miljøpartiet De Grønne og Grønn Ungdom to talspersoner av forskjellig kjønn. Men siden januar 2018 har Grønne Studenter en leder. Lederen er en del av *arbeidsutvalget*, som består av en *generalsekretær* og ordinære arbeidsutvalgmedlemmer. Lokallagene har egne styrer som organiserer aktiviteten på de ulike lærestedene.

Grønne Studenter er representert med 1 stemme i MDG sitt landsstyre, og 4 delegater med stemmerett på MDGs landsmøte.

Pr. februar 2019 har Grønne Studenter lokallag i Oslo, Drammen, Bø, Bergen, Agder , Tromsø, Trondheim og Ås, og en aktiv tilstedeværelse på blant andre Universitetet i Oslo, NTNU, Universitetet i Bergen og Norges miljø- og biovitenskapelige universitet. Siden landsmøtet i 2019 regnes et medlem offisielt som en som har meldt seg inn i MDG, som er student og er over 18 år.

I motsetning til Grønn Ungdom, som er en rusfri organisasjon, tillater Grønne Studenter alkohol på sine arrangementer.

Politikk
--------

Som studentorganisasjon står Grønne Studenter fritt til å ha sine egne fokusområder. GS har tatt opp avfallshåndtering og forbruk (inkludert kjøttforbruk)), og oppmuntret til «dumpster diving» - det vil si å forsyne seg med fullt brukbar mat som blir kastet av butikker. GS er opptatt av klimaendringene, og har protestert mot at petroleumsindustrien deltar på «Energidagen» på Universitetet i Oslo.. I 2018 har organisasjon i større grad vært synlige i nasjonale media.

Ledelse
-------

|  |  |  |
| --- | --- | --- |
| **Periode** | **Leder/Talspersoner** | **Generalsekretær** |
| 2022-nå | Christopher Bergli Hermansen |  | Mari Henrikke Haga |
| 2022-2023 | Magnus Dybdahl |  | Andrea Nesvik Voss |
| 2021-2022 | Kim André Nielsen |  | André Jonassen |
| 2020-2021 | Tor Malnes Grobstok |  | André Jonassen |
| 2019-2020 | Vemund H. Jernsletten |  | John S. Jannesson |
| 2018-2019 | Signe Bakke Sølberg |  | John S. Jannesson |
| 2017-2018 | Margrethe Voll Storaas | Jan Kristoffer Johnsen | Silje Bjordal |
| 2016-2017 | Silje Christine Andersen | Endre Borgen Mæland | Eline Aresdatter Haakestad |
| 2015-2016 | Ingrid Fjellberg | Endre Borgen Mæland | Jens Petter Grini Pedersen |
| 2014-2015 | Julie Mørch | Magnus Rees | - |
| 2013-2014 | Angelica Konstanse Olsen | Geir Storli Jensen | - |

Referanser
----------

1. ↑   Enhetsregisteret[Hentet fra Wikidata]
2. ↑  De grønne får drahjelp av tidligere fransk presidentkandidat; nrk.no 1.9.2013
3. ↑  «Nøkkelopplysninger fra Enhetsregisteret - Brønnøysundregistrene». *w2.brreg.no*. Besøkt 3. desember 2015.
4. ↑  Grønne Studenters landsmøte 2014, gronnestudenter.no
5. ↑  «Arkivert kopi». Arkivert fra originalen 11. mai 2014. Besøkt 9. mai 2014. ]
6. ↑  . Arkivert fra originalen 2. april 2015. Besøkt 4. mars 2015.  Manglende eller tom `|tittel=` (hjelp)
7. ↑  . Arkivert fra originalen 9. mars 2015. Besøkt 4. mars 2015.  Manglende eller tom `|tittel=` (hjelp)
8. ↑  «- Vi har truffet en nerve». *Universitas*. 03.05.2015.
9. ↑  . Arkivert fra originalen 2. april 2015. Besøkt 4. mars 2015.  Manglende eller tom `|tittel=` (hjelp)
10. ↑
11. ↑  Norsk matkultur, leserbrev fra Oslo GS i Unviersitas, 16.1.2013
12. ↑  Hils på Arne — gratismatkjøleskapet vårt! Arkivert 14. mai 2014 hos Wayback Machine. trondheim.gronnestudenter.no
13. ↑
14. ↑
15. ↑  «Borgerlønn, ikke studentgjeld». *universitas.no*. Besøkt 23. februar 2019.
16. ↑  «Klima nederst på agendaen». *www.bt.no* **(norsk)**. Besøkt 23. februar 2019.

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | Brønnøysundregistrene
 |